section_heading: Pastoralni rad
paragraph_text: Nakon povratka, od 2000. godine, u Zagrebu je vodio Studentski katolički centar (SKAC), koji se prije njegova dolaska zvao SKUC (Studentski kulturni centar). Brinuo se za duhovni život studenata. Bio je omiljen među studentima, zbog vedroga duha i nekonvencionalnoga pristupa. Također je osmislio i pokrenuo projekt Modrave, ljetni kamp za duhovnu obnovu i odgoj mladih pokraj Šibenika.